Pirkimo sąlygų 6 priedas

**PIRKIMO SUTARTIS**

2025 m.\_\_\_-\_\_\_ Nr. \_\_\_\_\_

Šakiai

Šakių rajono „Nemuno“ mokykla, esantis adresu Mokyklos g. 1, LT-71427, Gelgaudiškis, Šakių r. sav., juridinio asmens kodas 307345685, atstovaujama ......., veikiančio pagal .... , (toliau – **Užsakovas**) ir ......., esanti adresu ....., juridinio asmens kodas ....., atstovaujama ........,, veikiančio pagal ......, (toliau – **Rangovas**), toliau kartu šioje pirkimo sutartyje vadinami Šalimis, o kiekvienas atskirai – Šalimi, sudarė šią pirkimo sutartį, toliau vadinama – Sutartimi.

**I. SUTARTIES OBJEKTAS**

1.1. Vadovaujantis šioje Sutartyje nustatytomis sąlygomis ir tvarka Užsakovas paveda, o Rangovas įsipareigoja pristatyti granulinį katilą ir atlikti granulinio katilo įrengimo darbus, parengti šilumos gamybos paprastojo remonto aprašą (toliau – Darbai) pagal viešojo darbų pirkimo sąlygas.

1.2. Darbų atlikimo terminai: darbai turi būti atlikti **ne vėliau kaip per 3 (tris) mėn.** nuo Sutarties įsigaliojimo dienos. Šilumos gamybos paprastojo remonto aprašas turi būti parengtas ir suderintas su Užsakovu per 30 (trisdešimt) d. d. nuo sutarties įsigaliojimo dienos.

1.3. Perkamų darbų kiekis (apimtis): perkamų darbų savybės apibūdintos techninėje specifikacijoje (1 priedas).

1.4. Darbų atlikimo vieta: Nemuno g. 51, Kiduliai, Šakių raj. sav.

* 1. Sutarties (ar jos dalies) vykdymas gali būti sustabdytas dėl:
     1. esant Sutarties nenugalimos jėgos aplinkybėms (force majeure), sutartinių įsipareigojimų vykdymo terminai stabdomi nuo kliūties atsiradimo momento arba, jeigu apie ją nėra laiku pranešta, nuo pranešimo momento ir atnaujinami, kai minėtos aplinkybės nebetrukdo vykdyti Sutarties;
     2. Rangovas Sutartyje nurodyta tvarka negali atlikti Darbų (pavyzdžiui, Užsakovas dėl objektyvių priežasčių negali sudaryti techninių galimybių Darbų atlikimui), o Rangovas dėl to negali vykdyti Sutarties;
     3. dėl nenumatytų prekių, paslaugų ir (ar) darbų, susijusių su perkamu objektu, kurių poreikis paaiškėjo tik vykdant Sutartį, įsigijimo;
     4. ne dėl Užsakovo kaltės vėluoja kitos Užsakovo pirkimo sutarties, turinčios tiesioginės įtakos šiai Sutarčiai, vykdymas;
     5. atsiradusių papildomų darbų, turinčių reikšmingos įtakos Darbų vykdymui tinkamai ir laiku;
     6. esant įrodymais pagrįstoms kliūtims ar trukdymams, sukeltiems Rangovui kitų trečiųjų asmenų ne dėl Rangovo ne laiku ar netinkamai pagal Sutarties sąlygas ir tvarką įvykdytų sutartinių įsipareigojimų;
     7. sutartinių įsipareigojimų stabdymo būtinybė atsirado dėl sustabdyto, perskirstyto, negauto ir panašiai Užsakovo Darbų pirkimui skirto finansavimo arba finansavimo trūkumo;
     8. pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui;
     9. bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis;
     10. fizinės kliūtys arba kitos nei gamtinės fizinės sąlygos, su kuriomis vykdant Darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;
     11. dėl teisminių (arbitražinių) ginčų su Užsakovu ar trečiaisiais asmenimis, kurių dalykas yra tiesiogiai susijęs su Sutarties vykdymu.
     12. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas.

1.6. Sutartinių įsipareigojimų vykdymas gali būti stabdomas tik Sutarties galiojimo laikotarpiu tokia tvarka:

1.6.1. atsiradus aplinkybėms, dėl kurių Rangovas negali vykdyti sutartinių įsipareigojimų, Rangovas apie tai nedelsdamas, bet ne vėliau kaip per 10 (dešimt) darbo dienų nuo jų atsiradimo, privalo informuoti Užsakovą. Rangovo rašytiniame prašyme turi būti nurodyta stabdymo aplinkybė (Sutarties 4.4 papunktis) ir aplinkybės atsiradimą bei galimą terminą pagrindžiantys argumentai, objektyvūs faktai ir įrodymai. Užsakovas, įvertinęs prašymą, ne vėliau kaip per 3 (tris) darbo dienas raštu informuoja Rangovą apie priimtą sprendimą dėl sutartinių įsipareigojimų vykdymo stabdymo. Rangovui nepateikus konkrečių argumentų, faktų, pagrįstų įrodymais, Užsakovas turi teisę raštu atsisakyti patvirtinti sustabdymą;

1.6.2. Užsakovui raštu informavus Rangovą ir pateikus jam argumentuotą paaiškinimą, dėl kokių aplinkybių ir kuriam terminui yra būtina sustabdyti sutartinių įsipareigojimų vykdymo terminą, Rangovas ne vėliau kaip per 3 (tris) darbo dienas raštu informuoja Užsakovą ir patvirtina, kad sutinka su sustabdymu. Rangovas turi teisę prieštarauti sutartinių įsipareigojimų vykdymo sustabdymui tik tuo atveju, jei Rangovas savo sąskaita ir jėgomis gali pašalinti atsiradusias aplinkybes, dėl kurių kilo būtinybė stabdyti sutartinių įsipareigojimų vykdymą;

1.6.3. Rangovas, gavęs Užsakovo raštišką pranešimą apie stabdymą, privalo nedelsiant, bet ne vėliau kaip per 3 (tris) darbo dienas po patvirtinimo išsiuntimo Užsakovui dienos, sustabdyti sutartinių įsipareigojimų ar jų dalies vykdymą. Jei sutartinių įsipareigojimų ar jų dalies vykdymas sustabdytas, Šalys negali vykdyti jokių jiems pagal Sutartį ar Sutarties dalį priskirtų įsipareigojimų.

* 1. Šalys sutartinių įsipareigojimų vykdymo stabdymą įformina rašytiniu susitarimu, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą, ir patvirtina Šalių įgaliotų atstovų parašais. Tokie susitarimai yra neatskiriama Sutarties dalis.
  2. Sutartinių įsipareigojimų vykdymas sustabdomas ne ilgesniam kaip konkrečios, pagrįstos aplinkybės egzistavimo laikotarpiui.
  3. Šalys susitaria, kad sutartinių įsipareigojimų vykdymo sustabdymo terminas į Sutarties vykdymo terminą nėra įskaičiuojamas, jo metu sutartiniai įsipareigojimai nevykdomi ir už šį periodą Užsakovas Rangovui nemoka jokių mokėjimų, baudų ar prastovų.
  4. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms arba Šalių susitarime nurodytam terminui, priklausomai nuo to, kuris įvyksta anksčiau. Tuo atveju, jeigu Sutartyje numatytų prievolių įvykdymo terminai atnaujinami anksčiau negu pasibaigia Šalių susitarime nurodytas sustabdymo terminas, Šalys Sutartyje numatytų prievolių įvykdymo terminų atnaujinimo datą įformina raštu.
  5. Atnaujinus Sutarties vykdymą, neįvykdytų prievolių (jų dalies) įvykdymo terminai ir Sutarties galiojimas nukeliami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu.

**II. KAINA IR ATSISKAITYMO TVARKA**

2.1. Šioje Sutartyje numatytų darbų kaina įskaitant PVM (*rašyti, jeigu Rangovas yra PVM mokėtojas*) yra (*suma skaičiais*), (*suma žodžiais*). *Jeigu Rangovas nėra PVM mokėtojas, rašyti – Rangovas nėra PVM mokėtojas.*

2.2. Pradinės Sutarties vertė yra ............... Eur be PVM.

2.3. Sutartyje ir jos galimiems keitimo atvejams yra pasirinktas šis kainos apskaičiavimo būdas: fiksuotos kainos. Šis kainos apskaičiavimo būdas yra viena iš esminių Sutarties sąlygų, kuri negali būti keičiama.

2.4. Darbų kaina, nurodyta 2.1 p. yra galutinė ir apima visas tiesiogines ir netiesiogines išlaidas.

2.5. Darbų kainai įtakos negali turėti terminų pažeidimas, darbo užmokesčio ir kitų panašių išlaidų išaugimas.

2.6. Darbų kaina dėl bendro kainų lygio kitimo nebus perskaičiuojama, visą riziką dėl darbų kainos padidėjimo prisiima Rangovas.

2.7. Atsižvelgiant į Sutarties pobūdį ir ypatumus, Šalys susitaria, kad už atliktus darbus Užsakovas sumoka Rangovui per 30 (trisdešimt) kalendorinių dienų nuo dienos, kai Užsakovas pasirašo perdavimo-priėmimo aktą ir gauna PVM sąskaitą–faktūrą arba lygiavertį dokumentą.

2.8. Darbų kaina dėl pasikeitusių mokesčių perskaičiuojama tokia tvarka:

2.8.1. mokestis, kuriam pasikeitus perskaičiuojama darbų kaina: pridėtinės vertės mokestis (PVM). Pasikeitus kitiems mokesčiams, darbų kaina (įkainiai) nebus perskaičiuojama;

2.8.2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiasi mokesčio tarifas;

2.8.3. perskaičiavimo formulė: pasikeitus PVM tarifo dydžiui darbų kainoje esantis PVM tarifas neatliktiems darbams keičiamas (mažinamas ar didinamas) pagal Lietuvos Respublikos teisės aktus;

2.8.4. darbų kainos pakeitimas įforminamas papildomu Šalių susitarimu;

2.8.5. perskaičiuota darbų kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiasi šio mokesčio tarifas, nurodytos tarifo įsigaliojimo dienos.

2.9. Rangovas sąskaitas faktūras teikia tik elektroniniu būdu. Užsakovas elektronines sąskaitas faktūras priima ir apdoroja naudodamasis Sąskaitų administravimo bendrąją informacine sistema (SABIS), svetainė pasiekiama adresu <https://sabis.nbfc.lt/>

2.10. Šalys susitaria, kad nepaisant to, kas nurodyta mokėjimo pavedime, Užsakovui atlikus mokėjimus pagal Sutartį, įmokos pirmiausia yra skiriamos padengti anksčiausiai atsiradusiems įsiskolinimams pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jos buvo priskaičiuotos pagal Sutartį).

2.11. Rangovas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio Užsakovo rašytinio sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.

2.12. Užsakovas numato tiesioginio atsiskaitymo galimybę su Sutartyje nurodytais subrangovais tokiomis sąlygomis:

2.12.1. sudarius Sutartį, Rangovas ne vėliau negu Sutartis pradedama vykdyti, įsipareigoja Užsakovui raštu pateikti tuo metu žinomų subrangovų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus subrangovus, kuriuos jis ketina pasitelkti vėliau;

2.12.2. Užsakovas ne vėliau kaip per 3 darbo dienas nuo informacijos apie tuo metu žinomų subrangovų pavadinimus, kontaktinius duomenis ir jų atstovus gavimo dienos raštu informuoja subrangovus apie tiesioginio atsiskaitymo galimybę;

2.12.3. subrangovas, norėdamas pasinaudoti tokia galimybe, raštu pateikia prašymą Užsakovui. Kai subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio subrangovo, kurioje aprašoma tiesioginio atsiskaitymo su subrangovu tvarka, atsižvelgiant į Sutartyje ir subrangos sutartyje nustatytus reikalavimus. Trišalėje sutartyje atsiskaitymo su subrangovu tvarka bus nustatoma vadovaujantis šioje Sutartyje numatyta atsiskaitymo tvarka;

2.12.4. Rangovas turi teisę prieštarauti nepagrįstiems mokėjimams, pateikdamas raštišką tokio prieštaravimo Užsakovui ir subrangovui pagrindimą;

2.12.5. tiesioginio atsiskaitymo su subrangovais galimybė nekeičia Rangovo atsakomybės dėl Sutarties įvykdymo.

**III. ŠALIŲ ĮSIPAREIGOJIMAI**

3.1. Užsakovas įsipareigoja:

3.1.1. suteikti Rangovui visą informaciją, reikalingą Sutartyje numatytiems darbams atlikti;

3.1.2. vykdyti atliekamų darbų techninę priežiūrą;

3.1.3. priimti tinkamai ir kokybiškai atliktus darbus;

3.1.4. už kokybiškai ir laiku atliktus darbus sumokėti Rangovui šioje Sutartyje numatytomis sąlygomis ir terminais pagal pateiktas PVM (*rašyti jeigu Rangovas yra PVM mokėtojas*) sąskaitas faktūras.

3.2. Rangovas įsipareigoja:

3.2.1. darbus atlikti tinkamai, kokybiškai ir laiku, pagal Sutartyje ir (ar) techninėje specifikacijoje nurodytus reikalavimus;

3.2.2. darbus atlikti vadovaujantis normatyvinių statybos techninių reglamentų ir techninių normatyvų reikalavimais;

3.2.3. darbų zonoje užtikrinti saugias darbo sąlygas;

3.2.4. atlyginti Užsakovui ir tretiesiems asmenims atsiradusius nuostolius dėl netinkamo Sutarties vykdymo ar nevykdymo;

3.2.5. Rangovas privalo suteikti atliktiems darbams garantinį terminą, vadovaujantis Lietuvos Respublikos civilio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis medžiagomis, netinkama darbų kokybe arba bet kurio Rangovo įsipareigojimo pagal Sutartį neįvykdymu.

3.2.6. jeigu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas Užsakovui įsipareigoja, kad Sutartį vykdys tik tokią teisę turintys asmenys. Užsakovui pareikalavus, Rangovas turi pateikti dokumentus, įrodančius, kad Sutartį vykdo tik tokią teisę turintys asmenys;

3.2.7. Rangovas vykdant Sutartį privalo užtikrinti, kad Rangos darbai, būtų vykdomi taikant aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba taikant kitas lygiavertes aplinkos apsaugos vadybos užtikrinimo priemones.

3.2.8. Užsakovui, Užsakovo paskirtam asmeniui, atsakingam už Sutarties vykdymą, prašant, nedelsiant pateikti dokumentus patvirtinančius, kad Rangovas vykdydamas darbus taiko aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus. Dokumentų nepateikimas yra laikomas esminiu sutarties pažeidimu;

3.2.9. Rangovas įsipareigoja visą Sutarties laikotarpį atitikti nustatytus kvalifikacijos reikalavimus, neturėti pašalinimo pagrindų. Subtiekėjai visą sutarties vykdymo laikotarpį turi atitikti kvalifikacijos reikalavimus ir neturėti pašalinimo pagrindų.

3.3. Sutarčiai vykdyti pasitelkiami šie subrangovai: *[surašyti pasiūlyme nurodytus subrangovus, subtiekėjus ir subteikėjus, jeigu tokių nėra parašyti žodį „nėra“].*  Rangovas įsipareigoja ne vėliau kaip iki Sutarties vykdymo pradžios raštu pranešti Užsakovo atstovui subrangovų kontaktinius duomenis ir subrangovų atstovus.

3.4. Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą.

3.5. Užsakovas reikalauja, kad kartu su informacija apie naujus subrangovus (kai jų pajėgumais remiamasi kvalifikacijai pagrįsti) būtų pateikti atitiktį kvalifikaciniams reikalavimams (jei jie buvo keliami) patvirtinantys dokumentai. Anksčiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti subrangovus.

3.6. Pakeitus Sutartyje numatytus subrangovus vietomis, perdavus didesnę (mažesnę)  Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, tik Užsakovui ir Rangovui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.

**IV. ŠALIŲ ATSAKOMYBĖ**

4.1. Kiekvienu atveju Rangovui praleidus bet kurios prievolės įvykdymo terminą, nustatytą šioje Sutartyje, Rangovas moka Užsakovui 0,02 procento delspinigius nuo pradinės Sutarties vertės už kiekvieną uždelstą kalendorinę dieną.

4.2. Uždelsus laiku atsiskaityti už atliktus darbus, Užsakovas Rangovui reikalaujant moka 0,02 proc. delspinigius nuo laiku neapmokėtos sumos už kiekvieną vėlavimo kalendorinę dieną. Šalys susitaria, kad šiuo atveju palūkanos nemokamos.

4.3. Jei Rangovas nekokybiškai atlieka Sutartyje numatytus darbus, Užsakovas surašo Sutarties pažeidimo aktą. Šio akto pagrindu Užsakovas taiko Rangovui 300 Eur dydžio baudą už kiekvieną pažeidimo atvejį. Nustatytus pažeidimus Rangovas privalo pašalinti savo sąskaita. Pažeidimo aktas surašomas dalyvaujant Rangovo atstovui. Jeigu jis neatvyksta sutartu laiku arba atsisako dalyvauti, pažeidimo aktas surašomas jam nedalyvaujant. Bauda gali būti išskaičiuojama iš Rangovui mokėtinos sumos. Užsakovas nustato terminą, per kurį trūkumai turi būti pašalinti, per šį terminą nepašalinus trūkumų, numatyta bauda taikoma pakartotinai.

4.4. Rangovui nustatoma 500 Eur vertės bauda už 3.2.6, 3.2.7, 3.2.8 papunkčiuose, 3.5 punkte numatytų įsipareigojimų pažeidimus surašant pažeidimo aktą už kiekvieną nustatytą atvejį. Pažeidimo aktas surašomas dalyvaujant Rangovo atstovui. Jeigu jis neatvyksta sutartu laiku arba atsisako dalyvauti, pažeidimo aktas surašomas jam nedalyvaujant. Bauda gali būti išskaičiuojama iš Rangovui mokėtinos sumos. Užsakovas nustato terminą, per kurį trūkumai turi būti pašalinti, per šį terminą nepašalinus trūkumų, numatyta bauda taikoma pakartotinai.

4.5. Jei Rangovas nutraukia Sutartį vienašališkai, Rangovas moka Užsakovui baudą, kuri lygi 10 proc. nuo pradinės Sutarties vertės. Tai laikoma esminiu Sutarties pažeidimu.

4.6. Rangovui pagal Sutartį priskaičiuoti delspinigiai ir (ar) baudos  gali būti išskaičiuojami iš Užsakovo mokėtinų sumų Rangovui. Delspinigių ir baudų sumokėjimas neatleidžia Šalių nuo pareigos vykdyti prisiimtus įsipareigojimus.

4.7. Šalys susitaria, kad kilus teisminiam ginčui dėl atsiskaitymo už atliktus darbus, Rangovas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta Lietuvos Respublikos civilinio kodekso 6.210 str. 1 d.

4.8. Šalys atleidžiamos nuo atsakomybės esant nenugalimos jėgos (force majeure) aplinkybėms pagal Lietuvos Respublikos civilinio kodekso 6.212 str.

**V. ASMENS DUOMENŲ TVARKYMAS**

5.1. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

5.2. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.

**VI. KITOS SĄLYGOS**

6.1. Sutartis laikoma sudaryta ir įsigalioja ją Šalims pasirašius elektroniniu ar fiziniu parašu (antrosios Šalies pasirašymo dieną) ir galioja iki visiško Šalių įsipareigojimų pagal šią Sutartį įvykdymo dienos arba Sutarties nutraukimo dienos.

6.2. Pirkimo dokumentai, Rangovo viešajam pirkimui pateiktas pasiūlymas yra neatskiriama šios Sutarties dalis.

6.3. Sutarties sąlygos gali būti keičiamos vadovaujantis Lietuvos Respublikos viešųjų pirkimų įstatymo 89 straipsnio nuostatomis.

6.4. Užsakovas turi teisę vienašališkai nutraukti šią Sutartį ir pareikalauti iš Rangovo atlyginti Užsakovo nuostolius, jeigu:

* + 1. Rangovui iškeliama bankroto arba restruktūrizavimo byla, arba jei Rangovas laikinai sustabdo savo veiklą ar Rangovo veikla ne Rangovo iniciatyva yra sustabdoma;
    2. paaiškėjo, kad Rangovas turėjo būti pašalintas iš Pirkimo procedūros, vadovaujantis Lietuvos Respublikos viešųjų pirkimų įstatymo 46 straipsnio 1 dalimi ar dėl kitų Pirkimo sąlygose nustatytų pašalinimo pagrindų;
    3. Rangovas daugiau nei mėnesį vėluoja užbaigti darbus;
    4. po raštiško Užsakovo įspėjimo Rangovas nevykdo reikalavimų dėl darbų kokybės ar kitų šios Sutarties sąlygų, po raštiško Užsakovo įspėjimo jas dar kartą pažeidžia.
    5. Rangovas nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal nurodytą grafiką ir tampa aišku, kad juos baigti iki Darbų atlikimo termino pabaigos neįmanoma;
    6. Rangovas nevykdo Darbų arba vykdo Darbus akivaizdžiai per lėtai, kad spėtų juos užbaigti per Darbų atlikimo terminus, ir, gavęs Užsakovo pretenziją dėl vėlavimo, nesiima Darbų paspartinimo priemonių;
    7. Rangovas netenka teisės verstis ta veikla, kuri reikalinga Sutarčiai vykdyti;
    8. Rangovo aplinkos apsaugos vadybos sistemos standartų, nustatytų Pirkimo metu, galiojimas pasibaigia arba Rangovas jų netenka ir neketina atsinaujinti ar pratęsti;
    9. Rangovas, vykdydamas įsipareigojimus pagal Sutartį, nesilaiko Įstatymų reikalavimų, pažeidžia Sutarties nuostatas, reglamentuojančias konkurenciją, konfidencialios informacijos valdymą;
    10. Rangovas neužtikrina, kad Sutartį vykdo tik tam teisę turintys asmenys: statybos darbų vadovas.
  1. Rangovas turi teisę vienašališkai nutraukti Sutartį ir pareikalauti atlyginti nuostolius, jeigu Užsakovas daugiau kaip mėnesį vėluoja apmokėti už atliktus darbus pagal sutarties 2 skyriuje nurodytą atsiskaitymo tvarką.
  2. Užsakovas gali vienašališkai nutraukti Sutartį LR viešųjų pirkimų įstatymo 90 straipsnyje nustatytais atvejais ir tvarka.
  3. Šalys gali nutraukti Sutartį abipusiu raštišku Šalių susitarimu, taip pat kitais Lietuvos Respublikos teisės aktuose numatytais atvejais. Tokiu atveju atsiskaitymai tarp Šalių Sutarties nutraukimo dienai atliekami Sutarties 2 skyriuje „Atsiskaitymo tvarka“ nustatyta tvarka.

6.8. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Užsakovo buveinės vietą.

6.9. Sutarties Šalims yra žinoma, kad ši Sutartis yra vieša, išskyrus Sutartyje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.

6.10. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.

6.11. Sutartis pasirašyta dviem egzemplioriais, turinčiais vienodą juridinę galią, po vieną – Užsakovui ir Rangovui.

6.12. Sutarties priedai:

6.12.1. techninė specifikacija (1 priedas).

**VII. ŠALIŲ ATSAKINGI ASMENYS, REKVIZITAI IR PARAŠAI**

7.1. Rangovo asmuo (asmenys), atsakingas (atsakingi) už Sutarties vykdymą: .........................., tel. ........................................., el. paštas ............................ .

7.2. Užsakovo asmuo (asmenys), atsakingas (atsakingi) už Sutarties vykdymą: .........................., tel. ........................................., el. paštas ............................. .

|  |  |
| --- | --- |
| **Užsakovas**  *Juridinio asmens pavadinimas*  Kodas 00000000  *Gatvės pavadinimas*, LT-00000 *miestas*  Tel. (0 0) 000 0000  El. paštas *čia įrašyti*  A. s. LT00 0000 0000 0000 0000  *Banko pavadinimas*, kodas 00000  *Juridinio asmens* direktorius  A. V.  *Vardas Pavardė*  \_\_\_\_\_\_\_\_\_\_\_\_\_\_\_\_\_\_  data | **Rangovas**  *Juridinio asmens pavadinimas*  Kodas 00000000  *Gatvės pavadinimas*, LT-00000 *miestas*  Tel. (0 0) 000 0000  El. paštas *čia įrašyti*  A. s. LT00 0000 0000 0000 0000  *Banko pavadinimas*, kodas 00000  *Juridinio asmens* direktorius  A. V.  *Vardas Pavardė*  \_\_\_\_\_\_\_\_\_\_\_\_\_\_\_\_\_\_  data |