

**ŠAKIŲ RAJONO SAVIVALDYBĖS**

**ADMINISTRACIJA**

Biudžetinė įstaiga. Bažnyčios g. 4, LT-71115 Šakiai; telefonas +370 345 60 750;

el.paštas savivaldybe@sakiai.lt; http://www.sakiai.lt. Duomenys kaupiami ir saugomi Juridinių asmenų registre, kodas 188772814

**MAŽOS VERTĖS VIEŠOJO PIRKIMO „GRANULINIO KATILO ĮSIGIJIMAS IR JO ĮRENGIMO DARBAI“**

**SKELBIAMOS APKLAUSOS SPECIALIOSIOS SĄLYGOS**

**Versija Nr. 1**

TURINYS

[1. Bendra informacija 2](#_Toc137194947)

[2. Pirkimo objektas 2](#_Toc137194948)

[3. Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 2](#_Toc137194949)

[4. Reikalavimai, susiję su nacionaliniu saugumu 3](#_Toc137194950)

[5. Specialieji reikalavimai pasiūlymų rengimui ir pateikimui 3](#_Toc137194951)

[6. Pasiūlymo galiojimo užtikrinimas 4](#_Toc137194952)

[7. Pasiūlymų vertinimas 4](#_Toc137194953)

[8. Sutarties sudarymas 4](#_Toc137194954)

[9. Kitos sąlygos 4](#_Toc137194955)

[Pirkimo sąlygų 1 priedas „Tiekėjų pašalinimo pagrindai“ ...................................................................................5](file:///C:\Users\jsimonaviciene.SAKIAI\Desktop\Lingio%20parko%20projektavimas\Specialiosios%20sąlygos%200514.docx#_Toc126333939)

[Pirkimo sąlygų 2 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“...............................................................................................................................6](file:///C:\Users\jsimonaviciene.SAKIAI\Desktop\Lingio%20parko%20projektavimas\Specialiosios%20sąlygos%200514.docx#_Toc126333940)

[Pirkimo sąlygų 3 priedas „Techninė specifikacija“ 13](file:///C:\Users\jsimonaviciene.SAKIAI\Desktop\Lingio%20parko%20projektavimas\Specialiosios%20sąlygos%200514.docx#_Toc126333941)

[Pirkimo sąlygų 4 priedas„Pasiūlymo forma“......................................................................................................15](file:///C:\Users\jsimonaviciene.SAKIAI\Desktop\Lingio%20parko%20projektavimas\Specialiosios%20sąlygos%200514.docx#_Toc126333942)

[Pirkimo sąlygų 5 priedas „Pasiūlymų vertinimo kriterijai ir sąlygos“ 16](file:///C:\Users\jsimonaviciene.SAKIAI\Desktop\Lingio%20parko%20projektavimas\Specialiosios%20sąlygos%200514.docx#_Toc126333943)

[Pirkimo sąlygų 6 priedas „Sutarties projektas“ .................................................................................................17](file:///C:\Users\jsimonaviciene.SAKIAI\Desktop\Lingio%20parko%20projektavimas\Specialiosios%20sąlygos%200514.docx#_Toc126333944)

[Pirkimo sąlygų 7 priedas „Terminai“ 18](file:///C:\Users\jsimonaviciene.SAKIAI\Desktop\Lingio%20parko%20projektavimas\Specialiosios%20sąlygos%200514.docx#_Toc126333945)

[Pirkimo sąlygų 8 priedas „Siūlomų specialistų sąrašas“ ....................................................................................20](file:///C:\Users\jsimonaviciene.SAKIAI\Desktop\Lingio%20parko%20projektavimas\Specialiosios%20sąlygos%200514.docx#_Toc126333948)

Pirkimo sąlygų 9 priedas „Atliktų darbų sąrašas“ ..............................................................................................21

# Bendra informacija

1.1. Perkančioji organizacija – Šakių rajono „Nemuno“ mokykla, juridinio asmens kodas 307345685, adresas Mokyklos g. 1, LT-71427, Gelgaudiškis, Šakių raj. sav. Perkančioji organizacija nėra PVM mokėtojas.

* 1. Pirkimą perkančiosios organizacijos vardu atlieka centrinė perkančioji organizacija: Šakių rajono savivaldybės administracija (toliau – CPO), juridinio asmens kodas 188772814, adresas Bažnyčios g. 4, LT-71115, Šakiai. Sutartį pasirašys perkančioji organizacija.
  2. Pirkimas neatliekamas naudojantis centralizuotų pirkimų katalogu, nes tokių darbų CPO kataloge nėra.
  3. Pirkimo Komisija nėra sudaroma.
  4. Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“](https://www.e-tar.lt/portal/lt/legalAct/TAR.4B60A8C9678B/asr) 4. 3 papunkčiu. Aplinkos apaugos kriterijai nustatyti 2 priede „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ ir 6 priede „Sutarties projektas“*.*
  5. Bendrosios pirkimo sąlygos yra neatskiriama šių pirkimo sąlygų dalis.

# Pirkimo objektas

* 1. Perkančioji organizacija numato įsigyti **granulinį katilą ir jo įrengimo darbus.** Reikalavimai pirkimo objektui nustatyti specialiųjų pirkimo sąlygų 3 priede Techninėje specifikacijoje ir jos prieduose.
  2. Darbų atlikimo vieta: Nemuno g. 51, Kiduliai, Šakių raj. sav.
  3. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 3 priede Techninėje specifikacijoje ir jos prieduose.
  4. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
  5. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai

* 1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 1 priede.

3.2. Tiekėjams nustatomi kvalifikacijos reikalavimai ir reikalavimai dėl aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 2 priede.

* 1. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. Perkančiajai organizacijai pareikalavus, tiekėjas turės pateikti dokumentus, įrodančius, kad pirkimo sutartį vykdo ar vykdys tik tokią teisę turintys asmenys.
  2. Tiekėjas teikdamas pasiūlymą neturi pateikti nei EBVPD, nei laisvos formos deklaracijos dėl atitikties reikalavimams.

# Reikalavimai, susiję su nacionaliniu saugumu

4.1. Reikalavimai, susiję su nacionaliniu saugumu netaikomi.

# Specialieji reikalavimai pasiūlymų rengimui ir pateikimui

5.1. **CVP IS pasiūlymo lango eilutėje „Prisegti dokumentus“ pateikiamas** tiekėjo pasirašytas pasiūlymas, parengtas pagal specialiųjų pirkimo sąlygų 4 priede pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos). Iki pasiūlymų pateikimo termino pabaigos tiekėjo pateiktame pasiūlyme turi būti:

5.1.1. įgaliojimas ar kitas dokumentas (pvz., pareigybės aprašymas), suteikiantis teisę pasirašyti tiekėjo pasiūlymą, kai pasiūlymą pasirašo ne juridinio asmens vadovas, o jo įgaliotas asmuo;

5.1.2. užpildytas pasiūlymas pagal pasiūlymo formą (specialiųjų pirkimo sąlygų 4 priedas);

5.1.3. **užpildytas 3 priedo Techninės specifikacijos 1 priedas (prašoma medžiaga ir informacija) (3 priedo 1 priedas).**

5.1.4. jungtinės veiklos sutartis, jei pasiūlymą pateikia tiekėjų grupė;

5.1.5. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;

5.1.6. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime.

5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:

5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;

5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne lietuvių kalba (išskyrus anglų kalbą), turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą. Perkančiajai organizacijai paprašius, tiekėjas privalo pateikti dokumentų anglų kalba vertimą į lietuvių kalbą.

5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.

5.5. Bendra pasiūlymo kaina (sąnaudos) su PVM turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai turi būti nurodoma dviejų skaitmenų po kablelio tikslumu.

5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# 6. Pasiūlymo galiojimo užtikrinimas

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Pasiūlymų vertinimas

7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 4 priede.

7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

7.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: **užpildytas 3 priedo Techninės specifikacijos 1 priedas „Techniniai reikalavimai“.**

# 8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 6 priede.

# 9. Kitos sąlygos

-

Pirkimo sąlygų 1 priedas „Tiekėjų pašalinimo pagrindai“

TIEKĖJŲ PAŠALINIMO PAGRINDAI

Perkančioji organizacija atmeta tiekėjo pasiūlymą, jeigu:

1. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų **(VPĮ 46 straipsnio 4 dalies 1 punktas**).

2. Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms **(VPĮ 46 straipsnio 4 dalies 2 punktas)**.

3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti **(VPĮ 46 straipsnio 4 dalies 3 punktas).**

4. Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.

5. Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis (**VPĮ 46 straipsnio 4 dalies 5 punktas).**

6. Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose (**VPĮ 46 straipsnio 2¹ dalis)**.

\_\_\_\_\_\_\_\_\_\_

Pirkimo sąlygų 2 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ

1.Tiekėjo kvalifikacija turi atitikti šiame priede nustatytus reikalavimus kvalifikacijai.

*1 lentelė*

| **Eil. Nr.** | **Kvalifikacijos reikalavimas** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| --- | --- | --- | --- |
|  | **Teisė verstis veikla** | | |
| 1.1 | Tiekėjas turi turėti Valstybinės energetikos reguliavimo tarybos (toliau – VERT) atestatą, suteikiantį teisę eksploatuoti šilumos įrenginius:   1. Šilumos įrenginių (išskyrus šilumos tinklus ir šilumos punktus) iki 1,4 MPa slėgio bandymo darbai. 2. Šilumos įrenginių (išskyrus šilumos tinklus ir šilumos punktus) iki 1,4 MPa slėgio technologinio valdymo ir techninės priežiūros darbai (tik techninės priežiūros darbai). 3. Šilumos įrenginių iki 1,4 MPa slėgio pagalbinių įrenginių eksploatavimo darbai. 4. Šilumos įrenginių iki 1,4 MPa slėgio apsaugos, automatikos ir valdymo sistemų eksploatavimo darbai.   *Reikalaujamos veiklos teisinis pagrindas: Lietuvos Respublikos energetikos įstatymo 20, 22 straipsniai.* | 1.Tiekėjo dokumentai, patvirtinantys tiekėjo teisę verstis *energetikos įrenginių eksploatavimo priežiūros* veikla.  2.Galiojantis VERT išduotas **šilumos įrenginių eksploatavimo atestatas** (arba tinkamai patvirtintos dokumentų kopijos), ar kitas lygiavertis dokumentas.  ***Pateikiami skenuoti dokumentai elektroninėje formoje.*** | Tiekėjas.  Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti.​​  Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų.  Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Tokių subtiekėjų, kvalifikacija netikrinama pirkimo procedūrų metu, tačiau tiekėjas, teikdamas pasiūlymą, įsipareigoja, kad pirkimo sutartį vykdys tik tokią teisę turintys asmenys ir,​​ sutarties vykdymo metu pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas. |
| 1.2. | Tiekėjas turi turėti VERT atestatą, suteikiantį teisę įrengti elektros įrenginius:  Elektros įrenginių iki 1000 V įrengimo darbai.  *Reikalaujamos veiklos teisinis pagrindas: Lietuvos Respublikos energetikos įstatymo 20, 22 straipsniai.* | 1.Tiekėjo dokumentai, patvirtinantys tiekėjo teisę verstis *energetikos įrenginių įrengimo* veikla.  2.Galiojantis VERT išduotas **elektros įrenginių įrengimo veiklos atestatas**, ar kitas lygiavertis dokumentas.  ***Pateikiami skenuoti dokumentai elektroninėje formoje.*** | Tiekėjas.  Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų.  Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Tokių subtiekėjų, kvalifikacija netikrinama pirkimo procedūrų metu, tačiau tiekėjas, teikdamas pasiūlymą, įsipareigoja, kad pirkimo sutartį vykdys tik tokią teisę turintys asmenys ir, sutarties vykdymo metu pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas. |
|  | **Techninis ir profesinis pajėgumas** | | |
|  | Tiekėjas per paskutinius 5 metus iki pasiūlymo pateikimo termino pabaigos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 metus) pagal vieną ar daugiau sutarčių yra atlikęs katilų montavimo darbų, kurių bendra vertė buvo ne mažesnė kaip 52 000,00 Eur be PVM ir darbų atlikimas ir galutiniai rezultatai buvo tinkami. | 1. Per pastaruosius 5 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 metus) atliktų svarbiausių darbų sąrašas, parengtas pagal konkurso sąlygų 9 priedą.  2. Užsakovų (tiek viešųjų, tiek privačiųjų) pažymos apie tai, kad svarbiausių darbų atlikimas ir galutiniai rezultatai buvo tinkami.  Pažymose turi būti nurodyta:   * darbų atlikimo vieta, * atliktų darbų vertė (be PVM), * darbų vykdymo pradžios ir pabaigos datos, * informacija apie tai, ar darbai buvo atlikti ir užbaigti tinkamai.   Perkančioji organizacija, vertindama tiekėjų pateiktą informaciją apie nurodytas sutartis ir tiekėjų atliktų darbų vertę, gali paprašyti kitų dokumentų, įrodančių pateiktą informaciją.  ***Pateikiamos atitinkamų dokumentų skaitmeninės kopijos.*** | Tiekėjas.  Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;  Subtiekėjams šis reikalavimas nenustatomas. |
|  | Tiekėjas turi turėti bent vieną kvalifikuotą specialistą turintį teisę dirbti katilų derintoju. | 1. Siūlomų specialistų sąrašas (8 priedas).   1. 2. Lietuvos Respublikos teisės aktų nustatyta tvarka išduoto pažymėjimo ar kito dokumento, suteikiančio teisę dirbti katilų derintoju, tinkamai patvirtinta kopija.   **Pa*teikiama skaitmeninė dokumento kopija.*** | Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;  Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;  Subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |
|  | Tiekėjas turi turėti bent vieną kvalifikuotą specialiųjų darbų vadovą turintį teisę eiti vadovo pareigas atliekant darbus neypatinguosiuose statiniuose.  Statinių (pastatų) tipe (iki 2024-11-01 statinių grupėje) – negyvenamieji pastatai.  Pastatų paskirties grupė – visuomeninių.  Pastatų paskirtis (iki 2024-11-01 pogrupis): mokslo.  Statybos darbų sritis – šilumos gamybos įrenginių montavimas.  *Jeigu kvalifikacijos dokumente yra nurodytas visas reikalaujamas statinių (pastatų) tipas (iki 2024-11-01 statinių grupė), t.y. neišskirta/nenurodyta pastatų paskirties grupė/paskirtis (iki 2024-11-01 pogrupiai) arba nurodyta konkreti pastatų paskirties grupė/ paskirtis (iki 2024-11-01 pogrupis), atitinkanti nurodytą kvalifikacijos reikalavime, - tokie kvalifikacijos dokumentai yra tinkami.* | 1. Siūlomų specialistų sąrašas (8 priedas).  2. Siūlomų specialistų reikalaujamą kvalifikaciją įrodančių atestatų kopijos ar užsienio šalies specialistams\* išduoti dokumentai, patvirtinantys turimą kvalifikaciją kilmės šalyje arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija.  *Užsienio šalių specialistai – Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis;*  *- užsienio šalių specialistai turi gauti ir Perkančiajai organizacijai pateikti  Vyriausybės įgaliotos institucijos išduotą teisės pripažinimo dokumentą, patvirtinantį teisę eiti reikalaujamas pareigas, iki Sutarties pasirašymo;*  *- trečiųjų šalių fiziniai asmenys atestuojami tokia pačia tvarka kaip ir Lietuvos Respublikos fiziniai asmenys.*  *- jeigu kvalifikacijos atestatų, pažymėjimų galiojimo laikotarpis pasibaigtų sutarčiai nepasibaigus, jie turi būti pratęsti ir galioti visą Sutarties įgyvendinimo laikotarpį.*  *Pateikiami skenuoti dokumentai elektronine forma, ar pasirašyti el. parašu, ar nuoroda į nacionalines duomenų bazes bet kurioje valstybės narėje, prie kurių Perkančioji organizacija turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija.* | Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.  Subtiekėjai - jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |

1. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
2. Tiekėjas gali pasitelkti pirkimo sutarčiai įvykdyti kitus ūkio subjektus ir/ar subteikėjus (turi pateikti statusą įrodančius dokumentus), neatsižvelgdamas į tai, kokio teisinio pobūdžio būtų jų ryšiai su jais. Šiuo atveju tiekėjas privalo įrodyti perkančiajai organizacijai, kad, vykdant pirkimo sutartį, tie ištekliai jam bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais. Visi ūkio subjektai, subtiekėjai (kvazisubtiekėjai) ir/ar pasiūlymo pateikimo metu žinomi subrangovai turi būti nurodyti pasiūlymo formoje (Pirkimo sąlygų 6 priedas).
3. Jeigu tiekėjas pasiūlyme nurodo specialistą (fizinį asmenį) (pasiūlymo formoje), kuris pasiūlymo pateikimo metu nėra tiekėjo ar jo pasitelkiamų subtiekėjų darbuotojas, tačiau kurį laimėjimo ir sutarties sudarymo atveju ketina pasitelkti (kvazisubtiekėjąi), tokiu atveju, tiekėjas iki pateikiant pasiūlymą turi sudaryti su tokiu specialistu susitarimą arba ketinimų protokolą arba kitą lygiavertį dokumentą (Pateikiamas skenuotas dokumentas elektroninėje formoje), kuris pagrįstų, kad toks ketinimas buvo iki tiekėjui pateikiant pasiūlymą perkančiajai organizacijai ir kad pirkimo laimėjimo ir sutarties sudarymo atveju specialistas bus įdarbintas. Jei tiekėjas pasiūlymo formoje informacijos apie ketinamą pasitelkti specialistą nenurodo – laikoma, kad tiekėjas siūlo tik specialistus, su kuriais pasiūlymo pateikimo dieną jį sieja darbo santykiai (tiekėjas yra darbdavys).

**Tiekėjams keliami reikalavimai dėl kokybės vadybos sistemos ir (ar) aplinkos apsaugos vadybos sistemos standartų reikalavimai**

5. Tiekėjai turi atitikti šiame priede nustatytus reikalavimus dėl aplinkos apsaugos vadybos sistemos standartų laikymosi.

2 lentelė

| **Eil. Nr.** | **Reikalavimas dėl aplinkos apsaugos vadybos sistemos standartų laikymosi.** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| --- | --- | --- | --- |
| **1.** | **Aplinkos apsaugos vadybos sistemos taikymas** | | |
| 1.1. | Tiekėjas atliekamiems darbams taiko Europos Sąjungos aplinkos apsaugos vadybos ir audito sistemą (angl. Eco–Management and Audit Scheme, EMAS) arba kitas aplinkos apsaugos vadybos sistemas, pripažįstamas pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, panaikinančio Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (OL 2009 L 342, p. 1), 45 straipsnį, arba kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus. | Nepriklausomos įstaigos išduoto galiojančio sertifikato, patvirtinančio, kad tiekėjas laikosi reikalaujamos aplinkos apsaugos vadybos sistemos standartų, skaitmeninė kopija.  Perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Taip pat priima ir kitus lygiaverčius aplinkosaugos vadybos priemonių įrodymus, jeigu tiekėjas įrodo, kad dėl nuo jo nepriklausančių objektyvių priežasčių jis negali pateikti sertifikatų per nustatytą laiką.  Perkančioji organizacija priima ir kitus tiekėjo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.  Jeigu Tiekėjas pats atitinka šį reikalavimą, tačiau pasitelkia Subtiekėjus nurodytiems darbams atlikti, kuriems (-ioms) yra keliamas šis reikalavimas, pateikiamas: Tiekėjo vidaus dokumentas (pvz., įmonės patvirtinta aplinkos apsaugos politika ar kiti dokumentai) arba su Subtiekėju pasirašytas susitarimas, arba kitas dokumentas, kuriame yra aprašyta, kad Subtiekėjas turi laikytis Tiekėjo aplinkos apsaugos vadybos standarto (ar Tiekėjo aplinkos apsaugos vadybos užtikrinimo priemonių) tiek kiek jis (jos) taikomas (-os) atsižvelgiant į Subtiekėjo prisiimamus įsipareigojimus pirkimo sutarčiai vykdyti bei nustatyta Tiekėjo atsakomybė prižiūrėti, kad Subtiekėjas vadovautųsi Tiekėjo turimu aplinkos apsaugos vadybos standartu (ar Tiekėjo aplinkos apsaugos vadybos užtikrinimo priemonėmis). | Tiekėjas.  Jeigu pasiūlymą teikia tiekėjų grupė – reikalavimą turi atitikti tiekėjų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti;  tiekėjas gali remtis kitų ūkio subjektų pajėgumais atsižvelgiant į jų prisiimamus įsipareigojimus pirkimo sutarčiai vykdyti; subtiekėjai turi laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti. |

1. Perkančioji organizacija bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių jų atitikimą nustatytiems kvalifikacijos ir aplinkos apsaugos vadybos sistemos standartų reikalavimams, jeigu tai būtina siekiant užtikrinti tinkamą pirkimo procedūros atlikimą. Kilus abejonių dėl tiekėjo pateiktų kvalifikaciją pagrindžiančių dokumentų, perkančioji organizacija turi teisę pareikalauti, kad tiekėjas per nustatytą terminą pateiktų tiekėjo kvalifikacijos dokumentus pagrindžiančius įrodymus.

Pirkimo sąlygų 3 priedas „Techninė specifikacija“

ŠILDYMO KATILO IR JO ĮRENGIMO PIRKIMO TECHNINĖ SPECIFIKACIJA

1. **PIRKIMO OBJEKTAS IR APIMTYS**

1.1. Pirkimo objekto pavadinimas: Granulinis katilas ir jo įrengimas.

1.2. Pirkimo objektas neskaidomas į pirkimo dalis.

1.3. Pirkimo objekto apimtys:

|  |  |  |  |
| --- | --- | --- | --- |
| **Eil. Nr.** | **Pirkimo objekto apimtys** | **Matas** | **Kiekis** |
| 1. | Šilumos gamybos paprastojo remonto aprašas | kompl. | 1 |
| 2. | Granulinis kieto kuro katilas, degiklis, automatinis ir nuotolinis valdymas | kompl. | 1 |
| 3. | Granulių transportavimo įranga | kompl. | 1 |
| 4. | Esamo kieto kuro katilo ir vamzdynų demontavimas, išnešimas iš katilinės patalpos | kompl. | 1 |
| 5 | Naujo granulinio katilo, šildymo sistemos, granulių transportavimo įrangos montavimo darbai, paleidimas, derinimas | kompl. | 1 |

1.4. Techniniai reikalavimai pateikiami šios techninės specifikacijos 1 priede, kuris turi būti **užpildytas ir pateiktas kartu su pasiūlymu**.

1. **REIKALAVIMAI PIRKIMO OBJEKTUI**

2.1. Pirkimo objekto aprašymas ir detalizavimas.

2.2. Parengti ir pateikti šilumos gamybos paprastojo remonto aprašą per 30 d. d. nuo sutarties įsigaliojimo dienos ir suderinti jį su užsakovu.

2.3. Demontuoti ir pašalinti iš katilinės kieto kuro vandens šildymo katilą, kitus nereikalingus, nenaudojamus įrenginius ir vamzdynus.

2.4. Sumontuoti naują automatizuotą ne mažiau 200 kW granulinį katilą ir pagalbinius katilo įrenginius.

2.5. Degiklio periodiniam valymui degant granulėms, turi būti numatyta gamyklinė pneumatinė ir mechaninė degiklio valymo sistema.

2.6. Įrengti naują dūmsiurbę, kurios pagalba bus automatiškai palaikoma trauka katile.

2.7. Įrengti automatinę, dirbančią priklausomai nuo katilo našumo, granulių transportavimo iš kuro tarpinės talpos į katilą sistemą.

2.8. Įrengti ne mažiau 10m3 granulių bunkerį granulių sandėliavimui su užsakovu suderintoje vietoje ir kuro automatinę transportavimo sistemą į tarpinę talpą.

2.9. Numatyti ir įrengti granulinio katilo grįžtamos temperatūros palaikymo automatiką ir įrenginius.

2.10. Įrengti paduodamo į šilumos tinklus termofikacinio vandens temperatūros reguliavimą, palaikant reikiamą šilumnešio temperatūrą, atsižvelgiant į lauko oro temperatūrą.

2.11. Katilų automatizavimo, kontrolės matavimo, apsaugų ir signalizacijos priemonių apimtis turi atitikti katilinių įrenginių įrengimo taisyklių reikalavimus.

2.12. Visi įrenginiai turi būti nauji, įteisinti naudoti Lietuvoje.

2.13. Katilo vamzdynų, kabelių bei įrangos komponavimas turi užtikrinti galimybes įrangos aptarnavimui ir remontui.

2.14. Projektiniai sprendimai turi atitikti įrangos gamintojų ir Lietuvos galiojančių normatyvinių dokumentų reikalavimams.

2.15. Kompleksiniai bandymai laikomi užbaigti katilui išdirbus maksimaliu apkrovimu ne mažiau 8 val. ir galimu šiluminiu apkrovimu, jei katilas be pertraukos ir sutrikimų, palaikydamas reikiamus parametrus, dirbo 72 val.

2.16. Parengti katilo, granulinio degiklio automatinio ir nuotolinio valdymo ir kitos sumontuotos įrangos eksploatacijos instrukcijas ir katilo darbo rėžimines korteles.

1. PRIEDAI (pateikiami atskirais dokumentais):

3.1. Techniniai reikalavimai.

Pirkimo sąlygų 4 priedas „Pasiūlymo forma“

PASIŪLYMo forma

Pateikiama atskiru dokumentu

Dokumentai skelbiami viešai CVP IS priemonėmis kartu su kitais pirkimo dokumentais

\_\_\_\_\_\_\_\_\_\_\_\_\_\_\_\_

Pirkimo sąlygų 5 priedas „Pasiūlymų vertinimo kriterijai ir sąlygos“

PASIŪLYMŲ VERTINIMO KRITERIJAI ir Sąlygos

1. Perkančioji organizacija ekonomiškai naudingiausią pasiūlymą išrenka pagal kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 4 priede Pasiūlymo formoje.

1.1. bus vertinamas tik tas pasiūlymas, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, kaip tai numatyta Viešųjų pirkimų įstatymo 45 straipsnio 1 dalyje, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai;

1.2. į pasiūlymų eilę įtraukiami visi, išskyrus atmestus, pasiūlymai, pažymint, kurie pasiūlymai nebuvo įvertinti.

\_\_\_\_\_\_\_\_\_\_\_\_\_\_\_\_

Pirkimo sąlygų 6 priedas „Sutarties projektas“

PIRKIMO SUTARTIES PROJEKTAS

Pateikiama atskiru dokumentu

Dokumentai skelbiami viešai CVP IS priemonėmis kartu su kitais pirkimo dokumentais

\_\_\_\_\_\_\_\_\_\_\_\_\_\_\_\_

Pirkimo sąlygų 7 priedas „Terminai“

|  |  |  |  |
| --- | --- | --- | --- |
| Eil.  Nr. | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1. | Pasiūlymų pateikimo terminas | Bus nurodytas skelbime apie pirkimą. | Perkančioji organizacija turi teisę pratęsti pasiūlymų pateikimo terminą. |
| 2. | Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip: | Likus **2 darbo dienoms** iki pasiūlymų pateikimo termino pabaigos. |  |
| 3. | Perkančioji organizacija pirkimo dokumentų paaiškinimą, patikslinimą pateikia visiems dalyviams: | Likus ne mažiau kaip **1 darbo dienai** iki pasiūlymų pateikimo termino pabaigos. | Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. |
| 4. | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po galutinių pasiūlymų pateikimo termino pabaigos |  |
| 5. | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 90 (devyniasdešimt) dienų nuo pasiūlymų pateikimo galutinio termino pabaigos. |  |
| 6. | Perkančioji organizacija atsako dalyviui, ar jis sutinka priimti dalyvio siūlomą pasiūlymo galiojimo užtikrinimą patvirtinantį dokumentą ne vėliau kaip per | NETAIKOMA |  |
| 7. | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | NETAIKOMA |  |
| 8. | Perkančioji organizacija informuoja dalyvius apie EBVPD vertinimo rezultatus, jeigu taikoma, ne vėliau kaip per | 3 (tris) darbo dienas nuo sprendimo priėmimo dienos |  |
| 9. | Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
| 10. | Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per | 5 (penkias) darbo dienas  nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. | Toks terminas taikomas išskyrus VPĮ 102 str. 3-4 p. nuostatas |
| 11. | Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
| 12. | Jeigu perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą | Toks terminas taikomas išskyrus VPĮ 102 str. 3-4 p. nuostatas |

Pirkimo sąlygų 8 priedas „Siūlomų specialistų sąrašas“

SIŪLOMŲ SPECIALISTŲ SĄRAŠAS

Pateikiama atskiru dokumentu

Dokumentai skelbiami viešai CVP IS priemonėmis kartu su kitais pirkimo dokumentais

\_\_\_\_\_\_\_\_\_\_\_\_\_\_\_\_

Pirkimo sąlygų 9 priedas „Atliktų darbų sąrašas“

ATLIKTŲ DARBŲ SĄRAŠAS

Pateikiama atskiru dokumentu

Dokumentai skelbiami viešai CVP IS priemonėmis kartu su kitais pirkimo dokumentais

\_\_\_\_\_\_\_\_\_\_\_\_\_\_\_\_